CELEX: 62022TN0023
Language: da
Date: 2022-01-11 00:00:00
Title: Sag T-23/22: Sag anlagt den 11. januar 2022 — Grail mod Kommissionen

28.2.2022   
            
            
               DA
            
            
               Den Europæiske Unions Tidende
            
            
               C 95/43
            
         
      Sag anlagt den 11. januar 2022 — Grail mod Kommissionen
      (Sag T-23/22)
      (2022/C 95/61)
      Processprog: engelsk
      
         Parter
      
      
         Sagsøger: Grail LLC (Menlo Park, Californien, De Forenede Stater) (ved solicitor D. Little og advokaterne J. Ruiz Calzado, J. M. Jiménez-Laiglesia Oñate og A. Giraud)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 29. oktober 2021 om vedtagelse af foreløbige foranstaltninger i henhold til artikel 8, stk. 5, litra a), i forordning nr. 139/2004 (»EU-fusionsforordningen«) i sag COMP/M.10493 — Illumina/GRAIL annulleres.
               
            
                  —
               
               
                  Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende, hvorved det bestrides at Kommissionen har kompetence til at vedtage afgørelsen. Kommissionen har ikke under EU-fusionsforordningens artikel 8, stk. 5, litra a), kompetence til at vedtage en afgørelse, såfremt Retten i sag T-227/21 fastslår, at de seks afgørelser om henvisning, som Kommissionen vedtog den 19. april 2021, i henhold til EU-fusionsforordningens artikel 22, stk. 3, var ulovlige.
               
            
                  2.
               
               
                  Andet anbringende om, at Kommissionen har begået retlige og faktiske fejl i fortolkningen og anvendelsen af samt begrundelsen for de retlige krav for vedtagelse af afgørelsen i henhold til EU-fusionsforordningens artikel 8, stk. 5, litra a).
                  
                              —
                           
                           
                              Der ses i afgørelsen fejlagtigt bort fra, at adskillelsestilsagnene, som Illumina har truffet og meddelt Kommissionen efter Illuminas erhvervelse af aktierne i GRAIL Inc., forhindrede parterne i at gennemføre fusionen som omhandlet i EU-fusionsforordningens artikel 7.
                           
                        
                              —
                           
                           
                              Afgørelsen indeholder ikke nogen meningsfuld redegørelse for de konkurrencevilkår, der gjorde sig gældende på tidspunktet for dens vedtagelse, og godtgør ikke hvordan Illuminas erhvervelse af aktierne i GRAIL Inc. begrænsede den effektive konkurrence eller ville begrænse den effektive konkurrence inden Kommissionen kunne vedtage en endelig afgørelse om realiteten.
                           
                        
                              —
                           
                           
                              Afgørelsen angiver ikke nogen uopsættelighed, der kunne begrunde vedtagelsen af foreløbige foranstaltninger, idet ikke noget væsentligt med hensyn til virkningerne for konkurrencen på de berørte markeder kunne ske i løbet af de få måneder mellem vedtagelsen af afgørelsen og vedtagelsen af den materielle afgørelse om fusionen.
                           
                        
                              —
                           
                           
                              Afgørelsen er behæftet med en retlig fejl, idet det antages, at Kommissionen i henhold til EU-fusionsforordningens artikel 8, stk. 5, litra a), har ret til at vedtage foreløbige foranstaltninger for at sikre, at en hypotetisk fremtidig afgørelse i henhold til EU-fusionsforordningens artikel 8, stk. 4, er effektiv.
                           
                        
                              —
                           
                           
                              Det er uforeneligt med EU-fusionsforordningens artikel 8, stk. 5, litra a), at pålægge GRAIL en særskilt forpligtelse; det er hverken nødvendigt eller forholdsmæssigt.